**Ministru kabineta noteikumu projekta**

**„** **Noteikumi par lauksaimniecības, lauku un zivsaimniecības saimnieciskās darbības veicēju aizdevumu programmu” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Projekta mērķis ir veicināt iedzīvotāju iesaistīšanos saimnieciskajā darbībā un palielināt finanšu resursu pieejamību saimnieciskās darbības veicējiem lauksaimniecības, lauku un zivsaimniecības nozarē. Aizdevumu programma papildina finanšu tirgū pieejamo kredītiestāžu finansējumu.  Tiesību akts stājas spēkā pēc tā publicēšanas izdevumā “Latvijas Vēstnesis”. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts “Noteikumi par lauksaimniecības, lauku un zivsaimniecības saimnieciskās darbības veicēju aizdevumu programmu” (turpmāk – noteikumu projekts) izstrādāts saskaņā ar Attīstības finanšu institūcijas likuma 12.panta ceturto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Zemkopības ministrija sadarbībā ar akciju sabiedrību “Attīstības finanšu institūcija Altum” (turpmāk – sabiedrība Altum) ir izstrādājusi noteikumu projektu lauku uzņēmēju un zivsaimniecības saimnieciskās darbības veicēju aizdevumu (turpmāk – aizdevumi) piešķiršanas nosacījumiem. Noteikumu projekts nosaka lauku un zivsaimniecības saimnieciskās darbības veicēju aizdevumu programmas (turpmāk – aizdevumu programma) finansējumu un īstenošanas kārtību, atbalstāmās darbības un aizdevumu pretendentus.  Aizdevumu programmas mērķis ir veicināt iedzīvotāju iesaistīšanos saimnieciskajā darbībā un palielināt finanšu resursu pieejamību saimnieciskās darbības veicējiem, kuri darbojas vai plāno uzsākt darboties lauksaimniecības, lauku attīstības vai zivsaimniecības nozarē. Aizdevumu programma papildina finanšu tirgū pieejamo kredītiestāžu finansējumu. Aizdevumu programma lauksaimniecības un lauku saimnieciskās darbības aizdevumam darbosies lauku teritorijās, tas ir, visā Latvijas teritorijā, izņemot pilsētās, kurās iedzīvotāju skaits ir lielāks par 15 000, savukārt zivsaimniecības saimnieciskās darbības aizdevumu varēs saņemt saimnieciskās darbības veicēji, kas darbojas visa Latvijas teritorijā.  Aizdevumu programmas finansējums paredzēts no 2007.–2013.gada plānošanas perioda atmaksu finansējuma:  • Latvijas Lauku attīstības programmā 2007.–2013.gadam (turpmāk – LAP 2007–2013) īstenota pasākuma “Kredītu fonds” atmaksājamais finansējums līdz 2027.gadam provizoriski veidos 7 422 500 *euro*;  • Rīcības programmā Eiropas Zivsaimniecības fonda atbalsta ieviešanai Latvijā 2007.–2013.gadam (turpmāk – RZP 2007.–2013.) īstenota pasākuma “Kredītu fonds” atmaksājamais finansējums līdz 2027.gadas provizoriski būs 2 162 500 *euro*.  Pašlaik noteikumu projektā noradītais Zemkopības ministrijas piesaistītais finansējums ir 7 810 000 *euro* – tā ir faktiskā atmaksa līdz 2017.gada 31.janvārim (no tā LAP 2007–2013 atmaksa ir 6 100 000 *euro* un RZP 2007–2013 atmaksa – 1 710 000 *euro* apmērā).  Sabiedrība Altum papildus esošajam finansējumam plāno piesaistīt Valsts kases finanšu resursus 6 000 000 *euro* apmērā. Tādējādi kopējais aizdevumu programmas finansējums veido 13 810 000 *euro*.  ***Esošās situācijas apraksts***  Šobrīd starta aizdevumi un mikroaizdevumi ir pieejami saskaņā ar 2016.gada 31.maija Ministru kabineta noteikumiem Nr. 328 “Noteikumi par mikroaizdevumiem un starta aizdevumiem” (turpmāk – MK noteikumi Nr.328). MK noteikumu Nr.328 11.1.apakšpunktā noteikts, ka aizdevumi nav pieejami komersantiem, kuri darbojas zvejniecības un akvakultūras nozarē un kuri nodarbojas ar lauksaimniecības produktu primāro ražošanu. Šāds ierobežojums MK noteikumos Nr.328 noteikts, jo tie izstrādāti atbilstoši Komisijas 2013.gada 18.decembra Regulas (ES) Nr.1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – Regula Nr. 1407/2013) 1.pantam, kurā paredzēts ierobežojums atbalsta sniegšanā šīm nozarēm, turklāt MK noteikumos Nr.328 paredzēts Eiropas Reģionālās attīstības fonda finansējums, kas nav piešķirams minētajām nozarēm.  Lauksaimniecības produktu primārās ražošanas, zvejniecības un akvakultūras saimnieciskās darbības uzsācēji, kā arī sīkie un mazie saimnieciskās darbības veicēji lauku reģionos sastopas ar tām pašām finanšu tirgus nepilnībām, ar kurām pārējo nozaru saimnieciskās darbības veicēji, tādēļ Zemkopības ministrija ir izstrādājusi šo noteikumu projektu par aizdevumu pieejamību saimnieciskās darbības veicēju dzīvotspējīgiem projektiem nozarēs, kurās pašlaik nav vai ir ierobežoti pieejami sabiedrības Altum aizdevumi un ir finansējuma pieejamības problēmām tirgū.  Noteikumu projekts paredz, ka aizdevumus varēs saņemt lauksaimniecības un lauku saimnieciskās darbības veicēji lauku reģionos ar gada apgrozījumu līdz 70 000 *euro*, uzņēmējdarbības uzsācēji, kā arī zivsaimniecības saimnieciskās darbības veicēji. Komercbankas šādus saimnieciskās darbības veicējus kreditē ierobežoti, jo lielai daļai no tiem nav izveidojusies pietiekama kredītvēsture, tie ir darbības sākotnējā posmā, kad nav vēsturisko ienākumu un klientu loka, kā arī pietiekama aizdevuma nodrošinājuma. Pašlaik šādiem saimnieciskās darbības veicējiem ir pieejami Lauku atbalsta dienesta administrēto programmu granti vai nebanku kreditētāju aizdevumi, bet to procentu likmes ir pārāk augstas, lai saimnieciskās darbības veicēji varētu atļauties šādus aizdevumus un attīstīt saimniecisko darbību. Tipiskākie aizdevumu saņēmēji būs jaunie un mazie lauksaimnieki, bioloģiskie lauksaimnieki, mājražotāji un citi mazie ražotāji un pakalpojumu sniedzēji lauku reģionos, kā arī zivsaimniecības uzņēmumi un zivsaimniecības uzņēmumi saimnieciskās darbības uzsākšanas stadijā. Liela daļa aizdevumu pretendentu būs Latvijas Lauku attīstības programmas 2014.–2020.gadam (turpmāk – LAP 2014.–2020.gadam) vai Rīcības programmas Eiropas Zivsaimniecības fonda atbalsta ieviešanai Latvijā 2014.–2020.gadam (turpmāk – RZP 2014.–2020.gadam) līdzfinansēto projektu saņēmēji. Sabiedrības Altum prakse liecina, ka saimnieciskās darbības veicēji, kas veiksmīgi atmaksā aizdevumus, kļūst par komercbanku klientiem.  Esošajā plānošanas periodā LAP 2014.–2020.gadam un RZP 2014.–2020.gadam nav pieejams finansējums finanšu instrumentiem, bet ir pieejams atbalsts grantu veidā. Savukārt nākamajā plānošanas periodā lauku attīstības, zvejniecības un akvakultūras nozarē arvien lielāks uzsvars tiks likts uz finanšu instrumentiem, tādēļ noteikumu projekta mērķis ir veicināt finanšu instrumentu pieejamību šajās nozarēs.  ***Aizdevumu programmas atbalstāmie finanšu instrumenti un finanšu instrumentu nosacījumi***  Aizdevumu saņēmējs, kas var pretendēt uz lauku uzņēmēju aizdevumu – juridiska vai fiziska persona, kura veic vai plāno veikt saimniecisku darbību un kuras apgrozījums viena vienota uzņēmuma līmenī ir ne vairāk kā 70 000 *euro* (bez Lauku atbalsta dienesta subsīdijām) noslēgtajā gadā pirms pieteikuma iesniegšanas, savukārt uz zivsaimniecības uzņēmēju aizdevumu var pretendēt  • saimnieciskās darbības attīstībai zivsaimniecībā – juridiska vai fiziska persona, kura veic saimniecisko darbību zivsaimniecībā;  • saimnieciskās darbības uzsākšanai zivsaimniecībā – juridiska vai fiziska persona, kura veic vai plāno veikt saimniecisku darbību un kuras apgrozījums viena vienota uzņēmuma līmenī ir ne vairāk kā 70 000 *euro* (bez Lauku atbalsta dienesta subsīdijām) noslēgtajā gadā pirms pieteikuma iesniegšanas.  Aizdevuma maksimālā summa saimnieciskās darbības veicējam un ar to saistīto personu grupai ir 100 000 *euro*, bet apgrozāmo līdzekļu aizdevumiem – līdz 35 000 *euro*. Saimnieciskās darbības veicējs var saņemt vairākus aizdevumus, ja kārtējā aizdevuma piešķiršanās brīdī piešķirto aizdevumu kopsumma nepārsniedz maksimālo aizdevuma summu.  Aizdevuma atmaksas termiņš nevar pārsniegt 10 gadus, savukārt atmaksas termiņš projektiem, kas ir saistīti ar jaunas būves būvniecību, būves pārbūvi, inženiertīklu ierīkošanu, kā arī būves atjaunošanas projektiem, ja būvi nepieciešams tehniski vai funkcionāli uzlabot ražošanas vai pakalpojumu sniegšanas vajadzībām, aizdevuma atmaksas termiņš nepārsniedz 15 gadus. Apgrozāmo līdzekļu aizdevuma termiņu sabiedrība Altum nosaka atbilstoši saimnieciskās darbības veicēja saimnieciskās darbības ciklam un vispārējai kreditēšanas praksei. Tipiski apgrozāmo līdzekļu aizdevuma termiņš ir līdz 12-24 mēnešiem, atsevišķos gadījumos līdz 60 mēnešiem. Primārā lauksaimniecībā apgrozāmo līdzekļu aizdevumu termiņš ir līdz 18 mēnešiem, atsevišķos gadījumos līdz 36 mēnešos  Aizdevuma procentu likme ir līdz 6,5%, bet, ja aizdevuma termiņš ir īsāks par 12 mēnešiem, aizdevuma procentu likme ir līdz 8%. Procentu likmes tiks noteiktas savstarpējā līgumā, ko paredzēts noslēgt starp Zemkopības ministriju un sabiedrību Altum. Aizdevumu programmas pārvaldības izmaksas ir noteiktas atbilstoši Attīstības finanšu institūcijas likuma 12. panta trešajā daļā noteiktajam. No aizdevuma programmas finansējuma netiks segtas pārvaldības izmaksas, bet tās tiks iekļautas aizdevuma likmē. Savukārt līgumā tiks atrunāti kritēriji, uz kuriem balstoties tiks noteikti aizdevumu likmju apmēri, kā arī to finansēšanas avots.  Ja aizdevuma summa ir lielāka par 7000 *euro*, saimnieciskās darbības veicējs nodrošina līdzfinansējumu sava uzņēmējdarbības projekta īstenošanai vismaz 10% apmērā no aizdevuma pieteikumā paredzētās projekta summas. Saimnieciskās darbības veicējs aizdevuma pieteikumā paredzētās saimnieciskās darbības līdzfinansēšanai izmanto savus resursus vai ārējo finansējumu, kas nav saistīts ar komercdarbības atbalstu.  Aizdevumu var izsniegt par jaunām saistībām, bet nevar pārfinansēt esošās saistības.  ***Valsts atbalsta nosacījumi***  Aizdevumu programma tiks ieviesta saskaņā *de minimis* nosacījumiem.  Sabiedrība Altum *de minimis* reģistrā nevar pārliecināties, vai saimnieciskās darbības veicējam jau nav pārsniedzis saņemto *de minimis* atbalstu.  Saimnieciskās darbības veicējs iesniegs *de minimis* veidlapu, taču tajā norādīti dati var būt nepatiesi un par datu atbilstību ir atbildīgs saimnieciskās darbības veicējs, tāpēc sabiedrība Altum līgumā paredzēs, ka tad, ja aizdevums saimnieciskās darbības veicējam nepatiesi sniegtas informācijas dēļ pārsniedz *de minimis* atbalsta slieksni, sabiedrība Altum nosūtīs saimnieciskās darbības veicējam rēķinu par atbalsta atmaksu. Šādā gadījumā sabiedrība Altum atprasīs nepamatoti saņemtu *de minimis* atbalstu – bruto dotācijas ekvivalentu. Šo saņemto samaksu sabiedrība Altum iekļaus aizdevuma programmas finansēšanai, bet saimnieciskā darbības veicējam piešķirtais aizdevums paliks spēkā.  Noteikumu projekts nosaka, ka sabiedrība Altum un saimnieciskās darbības veicējs, kas saņēmis aizdevumu, uzglabā dokumentāciju, ievērojot Komisijas regulas Nr. 1407/2013 6. panta 4. punktā minētos nosacījumus un no dienas, kad piešķirts pēdējais individuālais atbalsts, vismaz 10 gadus nodrošinot informācijas pieejamību. Šis nosacījums tiks iekļauts arī līgumā starp sabiedrību Altum un saimnieciskās darbības veicēju.  ***Subsīdijas ekvivalenta aprēķināšana***  Subsīdijas ekvivalentu saimnieciskās darbības veicējam aprēķina, faktiski piemēroto procentu summu atskaitot no procentu summas, kas jāmaksā saskaņā ar Eiropas Komisijas konkrētajam periodam noteikto bāzes likmi (publicēta Eiropas Komisijas Konkurences ģenerāldirektorāta tīmekļa vietnē).  ***Programmas rādītāju novērtējums***  Atbilstoši Attīstības finanšu institūcijas likuma 12.panta trešajā daļā noteiktajam sabiedrība Altum pirms aizdevumu programmas apstiprināšanas Ministru kabinetā novērtē programmas ietekmi, riska faktorus un sagaidāmos zaudējumus, finansiālo rezultātu un programmas īstenošanas izmaksas (turpmāk – Novērtējums). Anotācijas pielikumā (ierobežotas pieejamības informācija) ir pievienots riska novērtējums atbilstoši Attīstības finanšu institūcijas likuma 12.panta trešajā daļā noteiktajam.  Iespējamos aizdevumu programmas zaudējumus no neatgūtajiem aizdevumiem ir paredzēts segt no iepriekšminētā Zemkopības ministrijas piesaistītā finansējuma līdz apmēram, kas noteikts procentuāli no kopējās izsniegto aizdevumu summas, pamatojoties uz novērtējumu.  Aizdevumu programmas pārvaldības izmaksas tiks noteiktas saskaņā ar sabiedrības Altum programmu pārvaldības izmaksu attiecināšanas metodiku, ko ir paredzēts saskaņot ar Zemkopības ministriju, ievērojot Eiropas Komisijas 2015. gada 9. jūnija lēmumu Nr. SA.36904 (2014/N) "Par valsts atbalstu un Latvijas Attīstības finanšu institūcijas izveidi" attiecībā uz pārvaldības izmaksu kompensēšanu.  Programmas ikdienas ieviešanā sabiedrības Altum lielākā iesaistīšanās būs saimnieciskās darbības veicēju konsultēšanā par finansēm – informācijas sniegšana pēc nepieciešamības par saimnieciskās darbības veicēju *de minimis* saņemto apmēru sabiedrības Altum administrētajās programmās, kā arī Lauku atbalsta dienesta, Latvijas Investīciju un attīstības aģentūras un Centrālās finanšu līgumu aģentūras administrētajās programmās un aizdevumu pieteikumu izskatīšana. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija, akciju sabiedrību “Attīstības finanšu institūcija Altum” |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta mērķa grupa ir saimnieciskās darbības veicēji, kas darbojas vai plāno uzsākt darboties lauksaimniecības, lauku attīstības vai zivsaimniecības nozarē. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neparedz ietekmi uz administratīvo slogu. Noteikumu projekta īstenošanu nodrošinās sabiedrība Altum. Noteikumu projekts paredz pozitīvu ietekmi uz tautsaimniecību, jo veicinās finanšu resursu pieejamību saimnieciskās darbības veicējiem. |
| 3. | Administratīvo izmaksu monetārs novērtējums | Sabiedrības Altum vadības izmaksas tiks finansētas atbilstoši tās programmu pārvaldības izmaksu attiecināšanas metodikai. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | |
| Rādītāji | | 2018.gads | | Turpmākie trīs gadi (*euro*) | | | | |
| 2019.gads | | 2020.gads | | 2021.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | izmaiņas, salīdzinot ar vidēja termiņa budžeta ietvaru 2021.gadam |
| 1 | | 2 | 3 | 4 | 5 | 6 | 7 | 8 |
| 1. Budžeta ieņēmumi | | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | 0 | 0 | 0 | 0 | 0 | 0 | 0 |
| 1.2. valsts speciālais budžets | | 0 | 0 | 0 | 0 | 0 | 0 | 0 |
| 1.3. pašvaldību budžets | | 0 | 0 | 0 | 0 | 0 | 0 | 0 |
| 2. Budžeta izdevumi | | 0 | 0 | 0 | 3 304 378 | 0 | 0 | 0 |
| 2.1. valsts pamatbudžets | | 0 | 0 | 0 | 3 304 378 |  | 00 | 0 |
| 2.2. valsts speciālais budžets | | 0 | 0 | 0 | 0 | 0 | 0 | 0 |
| 2.3. pašvaldību budžets | | 0 | 0 | 0 | 0 | 0 | 0 | 0 |
| 3. Finansiālā ietekme | | 0 | 0 | 0 | -3 304 378 | 0 | 0 | 0 |
| 3.1. valsts pamatbudžets | | 0 | 0 | 0 | -3 304 378 | 0 | 0 | 0 |
| 3.2. speciālais budžets | | 0 | 0 | 0 | 0 | 0 | 0 | 0 |
| 3.3. pašvaldību budžets | | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | 0 | 0 | 0 | 0 | 0 | 0 | 0 |
| 5. Precizēta finansiālā ietekme | | 0 | 0 | 0 | -3 304 378 | 0 | 0 | 0 |
| 5.1. valsts pamatbudžets | | 0 | -3 304 378 | 0 | 0 |
| 5.2. speciālais budžets | | 0 | 0 | 0 | 0 |
| 5.3. pašvaldību budžets | | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | | Daļu no LAP 2007–2013 pasākuma “Kredītu fonds” faktiskām atmaksām 3 304 378 *euro* apmērā 2017. gadā Zemkopības ministrija ir ieskaitījusi valsts budžetā.  Komisijas 2006. gada 15. decembra Regulas (EK) Nr. 1974/2006, ar ko paredz sīki izstrādātus piemērošanas noteikumus Padomes Regulai (EK) Nr. 1698/2005 par atbalstu lauku attīstībai no Eiropas Lauksaimniecības fonda lauku attīstībai (ELFLA), 52.pantā 2.punktā ir norādīts, ka procentus, kas iegūti no lauku attīstības programmās īstenotājiem finanšu instrumentiem ir jāizmanto, lai finansētu finanšu inženierijas darbības atsevišķiem uzņēmumiem, bet 3.punktā ir norādīts, ka finanšu resursus, kas ir nodoti atpakaļ darbībai no fondu veiktajiem ieguldījumiem, ir jāizmanto atsevišķu uzņēmumu labā.  Savukārt Latvijas Lauku attīstības plānā 2014–2020.gadam (turpmāk – LAP 2014–2020) ir norādīts, ka LAP 2007–2013 pasākuma “Kredītu fonds” atmaksāto finansējumu ir plānots novirzīt jauna finanšu instrumenta īstenošanai ārpus LAP 2014–2020 ietvara.  Sabiedrība Altum pieteicās Eiropas Investīciju Fonda programmām *EaSI* un *COSME*, kurās ir paredzēta iespēja nosegt daļu no sagaidāmajiem zaudējumiem ar minēto programmu finanšu resursiem, tāpēc attiecībā uz 3 304 378 *euro* – sagaidāmie zaudējumi nav plānoti. | | | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7. Amata vietu skaita izmaiņas | | Nav plānotas. | | | | | | |
| 8. Cita informācija | | Valsts budžeta ieņēmumu sadaļa nav aizpildīta, jo aizdevumu programmas finansēšanai paredzētie līdzekļi, 3 304 378 euro apmērā, kas tika atgriezti no sabiedrības Altum pēc LAP 2007-2013 pasākuma “Kredītu fonds” noslēgšanās, no Lauku atbalsta dienesta 2017.gada 21.jūnijā ieskaitīti valsts budžeta ieņēmumos. Aizdevumu programmai plānotos finanšu resursus 2019. gadam ir paredzēts pieprasīt valsts budžetā, piešķirot tos Zemkopības ministrijai, kas saskaņā ar šo noteikumu projektu un noslēgto līgumu starp Zemkopības ministriju un sabiedrību Altum pārskaitīs līdzekļus aizdevumu programmas finansēšanai.  Zemkopības ministrijai nepieciešamos līdzekļus 3 304 378 euro apmērā 2019.gadā normatīvajos aktos noteiktajā kārtībā pieprasīt no valsts pamatbudžeta programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. | | | | | | |
|  | |  | | | | | | |
| **IV. Tiesību akta projekta ietekme uz spēkā esošo tiesību normu sistēmu** | | | | | | | | |
| Projekts šo jomu neskar. | | | | | | | | |

|  |  |  |  |  |  |  |
| --- | --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | | |
| 1. | Saistības pret Eiropas Savienību | | Ar noteikumu projektu tiks ieviestas prasības no šādiem Eiropas Savienības tiesību aktiem:  1) Komisijas 2013. gada 18. decembra Regulas (EK) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013. gada 24. decembris, Nr. L 352) (turpmāk – Regula Nr. 1407/2013);  2) Komisijas 2013. gada 18. decembra Regulas (EK) Nr. 1408/2013 par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē (turpmāk – Regula Nr. 1408/2013);  3) Komisijas 2014. gada 27. jūnija Regulas (EK) Nr. 717/2014 par Līguma par Eiropas Savienības darbību 107. un 108. panta piemērošanu *de minimis* atbalstam zvejniecības un akvakultūras nozarē (turpmāk – regula Nr. 717/2014);  4) Komisijas 2014. gada 25. jūnija Regulas (ES) Nr. 702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu (turpmāk – regula Nr. 702/2014);  5) Komisijas 2014. gada 16. decembra Regulas Nr. 1388/2014, ar ko konkrētas atbalsta kategorijas uzņēmumiem, kuri nodarbojas ar zvejas un akvakultūras produktu ražošanu, apstrādi un tirdzniecību, atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu (turpmāk – regula Nr. 1388/2014);  6) Komisijas Regula (ES) Nr. 651/2014 ( 2014. gada 17. jūnijs ), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk –regula Nr.651/2014) | | | |
| 2. | Citas starptautiskās saistības | | Projekts šo jomu neskar. | | | |
| 3. | Cita informācija | | Nav. | | | |
| **1. tabula Tiesību akta projekta atbilstība ES tiesību aktiem** | | | | | | |
| Attiecīgā ES tiesību akta datums, numurs un nosaukums | | Ar normatīvo aktu tiek ieviestas:   * Regula Nr. 1407/2013; * Regula Nr. 1408/2013; * Regula Nr. 717/2014; * Regula Nr. 702/2014; * Regula Nr.1388/2014; * Regula Nr. 651/2014. | | | | |
| A | | B | | C | | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | Informācija par to, vai šīs tabulas A ailē minētās ES tiesību akta **vienības tiek pārņemtas** vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regula Nr.1408/2013 | | 8.1.1.apakšpunkts | | Ieviesta pilnībā | | Neparedz stingrākas prasības |
| Regula Nr.1407/2013 | | 8.1.2.apakšpunkts | | Ieviesta pilnībā | | Neparedz stingrākas prasības |
| Regula Nr.717/2014 | | 8.2.1.apakšpunkts | | Ieviesta pilnībā | | Neparedz stingrākas prasības |
| Regula Nr. 1407/2013 | | 8.2.2.apakšpunkts | | Ieviesta pilnībā | | Neparedz stingrākas prasības |
| Regulas Nr. 1407/2013 2.panta 2.punkts | | 9.punkts | | Ieviesta pilnībā | | Neparedz stingrākas prasības |
| Regulas Nr. 1407/2013 4.panta 3.punkta “a” apakšpunkts | | 10.2. apakšpunkts | | Ieviesta pilnībā | | Neparedz stingrākas prasības |
| Regulas Nr.651/2014 I pielikums | | 10.2. apakšpunkts | | Ieviesta pilnībā | | Neparedz stingrākas prasības |
| Regulas Nr. 702/2014 I pielikuma 3.panta 3.punkts | | 10.4. apakšpunkts | | Ieviesta pilnībā | | Neparedz stingrākas prasības |
| Regulas Nr.1407/2013 1.panta 1.punkta “a”, “b”, “c”, “d” un “e” apakšpunkts | | 11.1.apakšpunkts | | Ieviesta pilnībā | | Neparedz stingrākas prasības |
| Regulas Nr.1408/2013 1.panta 1.punkta “a”, “b” un “c” apakšpunkts | | 11.2.apakšpunkts | | Ieviesta pilnībā | | Neparedz stingrākas prasības |
| Regulas Nr.717/2014  1.panta 1.punkts | | 11.3.apakšpunkts | | Ieviesta pilnībā | | Neparedz stingrākas prasības |
| Regulas Nr.1407/2013 1.panta 2.punkts | | 19.1.apakšpunkts | | Ieviesta pilnībā | | Neparedz stingrākas prasības |
| Regulas nr.1408/2013 1.panta 2.punkts | | 19.2.apakšpunkts | | Ieviesta pilnībā | | Neparedz stingrākas prasības |
| Regulas Nr.717/2014  1.panta 2.un 3.punkts | | 19.3.apakšpunkts | | Ieviesta pilnībā | | Neparedz stingrākas prasības |
| Regulas Nr.1407/2013 3.panta 2.punkts | | 20.punkts | | Ieviesta pilnībā | | Neparedz stingrākas prasības |
| Regulas Nr.1408/2013 3.panta 2.punkts | | 20.punkts | | Ieviesta pilnībā | | Neparedz stingrākas prasības |
| Regulas Nr.717/2014 3.panta 2.punkts | | 20.punkts | | Ieviesta pilnībā | | Neparedz stingrākas prasības |
| Regulas Nr.1407/2013 5.panta 1. un 2.punkts | | 21.punkts | | Ieviesta pilnībā | | Neparedz stingrākas prasības |
| Regulas Nr.1408/2013 5.panta 1.un 2.punkts | | 21.punkts | | Ieviesta pilnībā | | Neparedz stingrākas prasības |
| Regulas Nr.717/2014 5.panta 1.un 2.punkts | | 21.punkts | | Ieviesta pilnībā | | Neparedz stingrākas prasības |
| Regulas Nr.1407/2013 3.panta 2.punkts | | 21.punkts | | Ieviesta pilnībā | | Neparedz stingrākas prasības |
| Regulas Nr.1408/2013 3.panta 2.punkts | | 21.punkts | | Ieviesta pilnībā | | Neparedz stingrākas prasības |
| Regulas nr.717/2014 3. panta 2.punkts | | 21.punkts | | Ieviesta pilnībā | | Neparedz stingrākas prasības |
| Regulas Nr.1407/2013 6.panta 4.punkts | | 22.punkts | | Ieviesta pilnībā | | Neparedz stingrākas prasības |
| Regulas Nr.1408/2013 6.panta 4.punkts | | 22.punkts | | Ieviesta pilnībā | | Neparedz stingrākas prasības |
| Regulas Nr.717/2014 6.panta 4.punkts | | 22.punkts | | Ieviesta pilnībā | | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | | Projekts šo jomu neskar. | | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Projekts šo jomu neskar. | | | | |
| Cita informācija | | Nav. | | | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | | Projekts šo jomu neskar. | | | | |
| A | | B | | | C | |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā. Norāda institūciju, kas ir atbildīga par šo saistību izpildi pilnībā | |
| Iekļauj informāciju atbilstoši instrukcijas 58.1. apakšpunktam | | Projekts šo jomu neskar. | | | Projekts šo jomu neskar. | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | | Projekts šo jomu neskar. | | | | |
| Cita informācija | | Nav. | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc noteikumu projekta apstiprināšanas Zemkopības ministrija un akciju sabiedrība “Attīstības finanšu institūcija Altum” nodrošinās informēšanas pasākumus. |
| 2. | Sabiedrības līdzdalība projekta izstrādē | Noteikumu projekts ir saskaņots ar nozares pārstāvjiem – biedrību “Lauksaimnieku organizāciju sadarbības padome”, biedrību “Zemnieku saeima”, biedrību “Latvijas Lauku forums”, kas pārstāv 34 vietējo rīcības grupu intereses, un publisko un privāto partnerattiecību biedrību “Zied zeme”. |
| 3. | Sabiedrības līdzdalības rezultāti | Noteikumu projekts tika ievietots Zemkopības ministrijas tīmekļa vietnē www.zm.gov.lv. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Zemkopības ministrija un akciju sabiedrība “Attīstības finanšu institūcija Altum” |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Zemkopības ministra p.i. Kaspars Gerhards

Zemkopības ministrijas valsts sekretāra p.i. Jānis Šnore

Travina 67027208

[Julija.Travina@zm.gov.lv](mailto:Julija.Travina@zm.gov.lv)